Konsultant wat Vigs met swartes verbind 'kry baie skaam' – praag.co.za
Justine Sacco het getwiet dat sy nie vigs sal kry nie omdat sy wit is, het SABC-nuus berig.
Sacco het Vrydag getwiet: "Gaan na Afrika, hoop ek kry nie vigs nie, net 'n grap, ek is wit".
Sacco is die hoof van openbare betrekkinge vir die Amerikaanse internetmaatskappy, InterActiveCorp ( IAC ).
Omdat Sacco nie toegang tot die internet gehad het tydens die vlug nie, was sy nie bewus van die storm wat sy veroorsaak het nie. Die hashtag # HasJustineLandedYet was op 'n stadium gewild op Twitter soos mense haar vlug van Londen se Heathrowlughawe na die Kaapstad Internasionale Lughawe ingewag het.
IAC, wat die eienaar van match.com is, het die twiet veroordeel en het hulself sedertdien gedistansieer van Sacco, die senior direkteur van korporatiewe kommunikasie.
Met haar aankoms in Suid-Afrika is Sacco se Twitterrekening skielik verwyder, maar een plaaslike Twittergebruiker by Kaapstad Internasionale Lughawe het daarin geslaag om haar aankoms af te neem en te pos na Twitter.
Sacco het agter 'n sonbril probeer wegkruip met haar aankoms.
"Daar is geen verskoning vir die haatlike stellings wat gemaak is nie en ons veroordeel dit onomwonde," het IAC in sy verklaring gesê.
Sacco het intussen om verskoning gevra oor haar "rassistiese" twiet wat sy uitgestuur het.
Sy is summier na die voorval afgedank, maar sy sê sy is baie skaam oor haar onsensitiewe optrede teenoor miljoene mense wat met VIGS saamleef.
Sacco wat in Brirttanje woon, is in Suid-Afrika gebore.
Skrywer Karin RoodtGepubliseer op 23 Desember 2013 23 Desember 2013 Kategorieë Nuus, Suider-AfrikaSleutelwoord InterActiveCorp ( IAC ), Justine Sacco, rassisme, twiet